**31° ΔΙΕΘΝΕΣ ΣΥΝΕΔΡΙΟ ΦΙΛΟΣΟΦΙΑΣ
«H ΔΥΝΑΤΟΤΗΤΑ ΤΗΣ ΕΥΔΑΙΜΟΝΙΑΣ (ΕΥΤΥΧΙΑΣ, ΑΝΘΗΣΗΣ ΤΟΥ ΑΝΘΡΩΠΟΥ) ΣΤΟΝ ΚΟΣΜΟ ΣΗΜΕΡΑ»
“THE POSSIBILITY OF EUDAIMONIA (HAPPINESS AND HUMAN FLOURISHING) IN THE WORLD TODAY”
BOΥΛΙΑΓΜΕΝΗ (ΑΘΗΝΑ): 12-15 ΙΟΥΛΙΟΥ 2019**

Η ΔΙΕΘΝΗΣ ΕΤΑΙΡΕΙΑ ΕΛΛΗΝΙΚΗΣ ΦΙΛΟΣΟΦΙΑΣ (ΔΕΕΦ)
ΤΟ ΔΙΕΘΝΕΣ ΚΕΝΤΡΟΝ ΕΛΛΗΝΙΚΗΣ ΦΙΛΟΣΟΦΙΑΣ ΚΑΙ ΠΟΛΙΤΙΣΜΟΥ (ΔΙΚΕΦΙΠ)
Η ΝΟΤΙΟΑΦΡΙΚΑΝΙΚΗ ΕΤΑΙΡΕΙΑ ΓΙΑ ΤΗΝ ΕΛΛΗΝΙΚΗ ΦΙΛΟΣΟΦΙΑ
ΚΑΙ ΤΙΣ ΑΝΘΡΩΠΙΣΤΙΚΕΣ ΕΠΙΣΤΗΜΕΣ (SASGPH)
ΣΕ ΣΥΝΕΡΓΑΣΙΑ ΜΕ ΤΗΝ ΕΛΛΗΝΙΚΗ ΦΙΛΟΣΟΦΙΚΗ ΕΤΑΙΡΕΙΑ
και με άλλες Εταιρείες
και επιστημονικές Ενώσεις και Ιδρύματα αναγγέλλουν τη διοργάνωση του
31ου ΔΙΕΘΝΟΥΣ ΣΥΝΕΔΡΙΟΥ ΦΙΛΟΣΟΦΙΑΣ
με θέμα:
«H ΔΥΝΑΤΟΤΗΤΑ ΤΗΣ ΕΥΔΑΙΜΟΝΙΑΣ (ΕΥΤΥΧΙΑΣ, ΑΝΘΗΣΗΣ ΤΟΥ ΑΝΘΡΩΠΟΥ) ΣΤΟΝ ΚΟΣΜΟ ΣΗΜΕΡΑ»
“THE POSSIBILITY OF EUDAIMONIA (HAPPINESSAND HUMAN FLOURISHING) IN THE WORLD TODAY”

Το Συνέδριο, που τελεί υπό την Αιγίδα του Προέδρου της Ελληνικής Δημοκρατίας
και υπό την Εποπτεία Διεθνούς Ακαδημαϊκής Επιτροπής, θα διεξαχθεί στη Βουλιαγμέ-
νη (ΞΕΝΟΔΟΧΕΙΟ ΑΜΑΡΙΛΙΑ) τον Ιούλιο του 2019, ήτοι από την 12 μέχρι και την
15 Ιουλίου του 2019.
Το Συνέδριο θα διερευνήσει ένα από τα πιο σημαντικά θέματα της εποχής μας, που
έχει την ιστορική αφετηρία του στην ελληνική διανόηση και φιλοσοφία και για το οποίο
σήμερα ο προβληματισμός βρίσκεται σε μεγάλη έξαρση. Όπως και στα προηγούμενα
Συνέδρια της ΔΕΕΦ, έτσι και στο παρόν Συνέδριο υπάρχουν δύο βασικοί άξονες ανα-
φοράς, ήτοι πρωταρχικά η αναφορά στη μακραίωνα ελληνική φιλοσοφική κληρονομιά
(εν προκειμένω κυρίως στην ελληνική ηθική, πολιτική, οικονομική φιλοσοφία και στον
τρόπο ζωής ) και στη νεότερη και σύγχρονη φιλοσοφική πραγματικότητα.
Ειδικότερα η ΔΕΕΦ απευθύνεται στους φιλοσοφούντες και διανοουμένους όλου του
κόσμου και τους καλεί να μετάσχουν στο 31ο Διεθνές Συνέδριο Φιλοσοφίας. Το εν λόγω
Συνέδριο επελέγη επί τη βάσει δύο κυρίως παραγόντων:
Α1. Η Ελληνική φιλοσοφία εξ αρχής και δι όλων των φάσεων ανάπτυξης και μετα-
σχηματισμού της είχε πάντοτε ως οδηγητική αρχή της το Σωκρατικόν ερώτημα: «Πῶς
βιωτέον;». Οι σκέψεις που κυριάρχησαν σε όλο αυτό το διάστημα των διαφορετικών
καταστάσεων από την πόλι, στα ελληνιστικά βασίλεια, στη Ρωμαϊκή αυτοκρατορία, στο
Βυζάντιο και πέραν αυτού, αποτελούν ένα απόθεμα σοφίας που μπορεί να βοηθήσει
για να κατανοήσουμε τα αίτια της ανθρώπινης δυστυχίας και τις δυνατότητες για την
ανθρώπινη ευδαιμονία, δηλαδή την άνθηση της ζωής του ανθρώπου και της συνακό-
λουθης ευχαρίστησης.
Α2. Οι παρούσες συζητήσεις για την ευδαιμονία, μολονότι καταλαμβάνουν ένα με-
γάλο μέρος των αναλύσεων στην εποχή των ταχύτατων τεχνολογικών μεταβολών κατά
την εποχή της παγκοσμιοποίησης με τις υποσχέσεις της για υλική αφθονία και ανεξά-
ντλητο ελεύθερο χρόνο (*σχολή*), έχουν οδηγήσει σε ένα αδιέξοδο. Ως επί το πλείστον οι
λαϊκές θεωρίες προσαρμόζονται και καταφεύγουν σε αβάσιμες και ανεξέταστες αρχές
ως κλειδί της ευδαιμονίας. Άλλοι δείχνουν προτίμηση σε νευρολογικά ευρήματα ως
οδηγό για τις κοινωνικές πρακτικές.’Αλλοι δηλώνουν ότι οι άσκηση και η προσκόλλη-
ση σε διάφορα δόγματα που θα μας κάνουν απρόσβλητους στα κακά της εποχής μας
είναι η απάντηση και φυσικά υπάρχουν πολλές ποικιλίες του *νέου γενναίου κόσμου του
Huxley* που προβλέπουν μια κατασκευασμένη ευτυχία με καταπότια, σεξ, και ζώντας
σε μια τεχνική, κατασκευασμένη και ψεύτικη ξεγνιασιά και ξεχασιά. Δεν μπορούμε να
αγνοήσουμε φυσικά τα κατασκευσμένα αποθέματα που θέλουν να κατευθύνουν τις αν-
θρώπινες ενέργειες σε παροδικές και ψεύτικες καρικατούρες ευτυχίας.
Καλούμε λοιπόν τους διανοουμένους και φιλοσοφούντες να παρουσιάσουν και να
μοιρασθούν τις απόψεις τους πάνω στο θέμα της ευδαιμονίας από οντολογική, γνωσιο-
θεωρητική και μεταφυσική άποψη.
**Β. Επί πλέον μπορεί να ερευνηθούν και να εξετασθούν τα ακόλουθα συναφή
προς το κύριο θέμα ζητήματα:**1. Η έννοια, η σπουδαιότητα, τα είδη και το εύρος της αρετής και αν οι αρετές είναι
απαραίτητες για την ευδαιμονία ή μήπως μπορεί να υπάρχει χωρίς αυτές.
2.Το αγαθόν και το κοινό αγαθό και αν η ευδαιμονία μπορεί να υπάρχει ανεξαρτήτως αυτού.
3. Οι οικονομικές, οι πολιτικές και οι κοινωνικές συνθήκες της ευδαιμονίας.
4.To έργον του ανθρώπου και η σχέση του με την ευδαιμονία.
5. Η έννοια και η σημασία της συνήθειας στην αρχαία και σύγχρονη φιλοσοφία
(Πλάτων, Αριστοτέλης, Wittgenstein, ποιητές, κτλ )
6.Η γνωσιολογική, μεταφυσική και ηθική σημασία της συνήθειας.
7. Συνήθεια, αρετή, παιδεία, εκπαίδευση και ευδαιμονία.
8. Oι δυνάμεις ψυχής και η συγκρότηση της προσωπικότητας του νέου ανθρώπου
(**Δάσκαλοι, περιβάλλον, παιδεία και εκπαίδευση**)
9. Η σχέση της ευδαιμονίας προς την ψυχολογική κατάσταση του ανθρώπου (Μονα-
ξιά, καταπίεση, ψυχότροπα φάρμακα και ευδαιμονία). Eυδαιμονία και αντικειμενικότητα.
10. Φιλία και ευδαιμονία.
**Γ. Η δυνατότητα της ευδαιμονίας (ευτυχίας, άνθησης του ανθρώπου) στους μη
δυτικούς πολιτισμούς σήμερα (Αφρική, Κίνα, Ινδία, Ιαπωνία, Κορέα κτλ).**Επιστημονικές Ανακοινώσεις που εξετάζουν τα ειδικά στοιχεία που συγκροτούν την
έννοια της ευδαιμονίας στους μη δυτικούς πολιτισμούς γίνονται ευχαρίστως δεκτές.
Δ. **Κάθε επιστημονική ανακοίνωση στο θέμα του Συνεδρίου ή που ασχολείται** με
την Ελληνική φιλοσοφία μπορεί να υποβληθεί στο Συνέδριο.

**ΕΙΔΗ ΣΥΜΜΕΤΟΧΗΣ
Κατηγορία α**: Παρουσίαση πρωτοτύπων επιστημονικών Ανακοινώσεων
διάρκειας περίπου 30 λεπτών εκάστη.
**Κατηγορία β:** Παρουσίαση πρωτοτύπων επιστημονικών Ανακοινώσεων
διάρκειας 20 λεπτών εκάστη.
**Κατηγορία γ**: Σύντομες παρεμβάσεις διάρκειας 10 λεπτών
**Κατηγορία δ**: Συνεδρίες για Μεταπτυχιακούς Φοιτητές, Σπουδαστές και νέους Ερευ-
νητές (διάρκειας 10 λεπτών ή 15΄) και
**Κατηγορία ε:** Συμμετοχή με ανάρτηση θέσεων και απόψεων σε Πανώ κατά τη διάρκεια
του Συνεδρίου (Poster Sessions).
**Ι.** Οι Ανακοινώσεις της πρώτης κατηγορίας {α} πρέπει να έχουν τη μορφή της επι-
σκοπήσεως και της διεισδυτικής επισημάνσεως, διερευνήσεως και αποτιμήσεως των
προσπαθειών των τελευταίων δεκαετιών, που είναι συναφείς προς το ερευνώμενο θέμα
και της συνθέσεως των πολλαχώς διεσπαρμένων φιλοσοφικών αντιλήψεων που είναι
σχετικές προς το εξεταζόμενο πρόβλημα. Οι Ανακοινώσεις της μορφής αυτής θα ανα-
τεθούν, ως εικός, σε συγκεκριμένους Προσκεκλημένους Ομιλητές **(Invited Speakers)**που θα ενδιαφερθούν έγκαιρα, θα δείξουν τις προτιμήσεις τους για το θέμα που σκο-
πεύουν να διαπραγματευθούν και που θα αποστείλουν στην Οργανωτική Επιτροπή τα
απαραίτητα στοιχεία (εκτενή Περίληψη της Ανακοίνωσής τους (800 λέξεις)) καθώς
και εκτενές Βιογραφικό Σημείωμα για το έργο τους μέχρι την 28 Φεβρουαρίου 2019
ή και ενωρίτερα). Οι ενδιαφερόμενοι μπορούν να συμπληρώσουν και να στείλουν το
Δελτίο συμμετοχής No 1Α. Η ΟΡΓΑΝΩΤΙΚΗ ΕΠΙΤΡΟΠΗ σκοπεύει να καλύψει τα
έξοδα διαμονής και διατροφής των Αλλοδαπών ΠΡΟΣΚΕΚΛΗΜΕΝΩΝ ΟΜΙΛΗΤΩΝ
(INVITED SPEAKERS) κατά τη διάρκεια διεξαγωγής του Συνεδρίου.
Οι Προσκεκλημένοι ομιλητές, εκτός των όσων ήδη αναφέρθησαν, μπορούν αυτοί
μόνον (και όχι και τα πρόσωπα που τους συνοδεύουν) να μετέχουν στις Εκδηλώσεις του
Συνεδρίου (ήτοι Ελληνική Βραδιά ή Conference Gala Dinner) χωρίς να πληρώσουν το
δικαίωμα συμμετοχής. Όμως πρέπει να συμπληρώσουν και να στείλουν τα απαραίτητα
Δελτία συμμετοχής.
Οι Σύνεδροι που επιθυμούν να εξετασθεί η περίπτωση να περιληφθούν στους Προ-
σκεκλημένους Ομιλητές **(Invited Speakers)** πρέπει να αποστείλουν το επιστημονικό
κείμενο της Ανακοίνωσής του στο Συνέδριο μέχρι την: **30/06/2019.** Των προσώπων
που επελέγησαν ως Προσκεκλημένοι Ομιλητές και που τελικά δεν κατέθεσαν γραπτώς
και σε τελική φάση την Ανακοίνωσή τους προ του Συνεδρίου δεν καλύπτονται τα έξοδα
διαμονής και διατροφής.
**ΙΙ.** Η Οργανωτική Επιτροπή διατηρεί το δικαίωμα να παρέχει κατά την κρίση της σε
ορισμένους Συνέδρους χρόνο ομιλίας 30 λεπτών για την εκφώνηση της Ανακοίνωσής
τους, χωρίς τούτο να συνεπάγεται ότι τα εν λόγω πρόσωπα εντάσσονται στην κατηγο-
ρία των Προσκεκλημένων Ομιλητών (Invited Speakers). Ως εκ τούτου τα έξοδα των εν
λόγω προσώπων δεν καλύπτονται από το Συνέδριο.
**ΙΙΙ**. Στο πλαίσιο του Συνεδρίου θα υπάρξουν Συνεδρίες {Κατηγορία *δ} για Φοιτητές και
κυρίως για Μεταπτυχιακούς Φοιτητές και Σπουδαστές της Φιλοσοφίας* (αλλά και άλλων ειδι-
κοτήτων και κατευθύνσεων που έχουν σχετικά φιλοσοφικά, πολιτικά και ηθικά διαφέροντα).
**ΙV.** Είναι φυσικό ότι το Συνέδριο είναι ανοικτό σε οποιονδήποτε (Έλληνα ή αλλο-
δαπό) επιθυμεί να το παρακολουθήσει, αρκεί να επικοινωνήσει με την Γραμματεία του
Συνεδρίου και να δηλώσει συμμετοχή, συμπληρώνοντας τα απαραίτητα κατά περίπτω-
ση έντυπα (Δήλωση **No 1, No 1Α, No 2**, κτλ.) και να πληρώσει το δικαίωμα συμμετοχής
του, όπως ειδικότερα προσδιορίζεται στο συναφές έντυπο (βλέπε Δελτίο-Form **Ν 4**)
Πρόσωπα που συνοδεύουν τους Συνέδρους πρέπει ωσαύτως να συμπληρώσουν τα
απαραίτητα έντυπα και να εκπληρώσουν τις υποχρεώσεις τους προς το Συνέδριο εντός
των οριζομένων προθεσμιών.
**V**. Οι Έλληνες συγγραφείς επιστημονικών Ανακοινώσεων παρακαλούνται να έχουν
εκπονήσει έγκυρη αντίστοιχη μετάφραση της Ανακοινώσεώς τους (που θα διαβασθεί
στο Συνέδριο) στην Αγγλική τουλάχιστον γλώσσα. Επίσημες γλώσσες του Συνεδρίου
είναι, πλην της ελληνικής, η αγγλική, η γαλλική και η γερμανική.
**VI**. Οι Αιτήσεις για κάθε είδος συμμετοχής γίνονται δεκτές έως την: **30/03/2019** ή
και ενωρίτερα.
Η αίτηση συμμετοχής γίνεται με την υποβολή του εντύπου ΣΥΜΜΕΤΟΧΗΣ No. 1.
Η ΔΗΛΩΣΗ ΣΥΜΜΕΤΟΧΗΣ No 2 αποστέλλεται ωσαύτως μέχρι την **30/03/2019**ή και ενωρίτερα.
Μαζί με τη ΔΗΛΩΣΗ ΣΥΜΜΕΤΟΧΗΣ No 2 αποστέλλεται η Περίληψη της Ανα-
κοίνωσης. Εφ’ όσον δε πρόκειται περί Ανακοινώσεώς Ελλήνων επιστημόνων επιβάλλε-
ται όπως συναποσταλεί και μετάφραση της Περίληψης στην αγγλική ή σε άλλη γλώσ-
σα. Τα προς Ανακοίνωση στο Συνέδριο κείμενα δέον είναι να αποσταλούν μέχρι **30
Ιουνίου 2019 ή και** ενωρίτερα.. Όπως είναι εύλογο οι Σύνεδροι μπορούν να στείλουν
όλες τις δηλώσεις τους εξ αρχής.
**VII**. Άπαντες οι Σύνεδροι θα ειδοποιηθούν γραπτώς περί του είδους της συμμετοχής
τους στο Συνέδριο.
**YΠOBOΛH ΔΕΛΤΙΩΝ, ΠΕΡΙΛΗΨΕΩΝ ΚΑΙ ΑΝΑΚΟΙΝΩΣΕΩΝ**1. Είναι απαραίτητο να δηλωθεί στο χώρο «θέμα» του ηλεκτρονικού ταχυδρομεί-
ου (e-mail) Περίληψη ή Ανακοίνωση, εφ’ όσον η Περίληψη ή η Ανακοίνωση σταλεί ως
προσαρτημένο αρχείο (attached document) σε μορφή Word doc. και σε PDF.
2. Οι Ανακοινώσεις μπορούν να υποβληθούν ηλεκτρονικώς με το ηλεκτρονικό
ταχυδρομείο (e-mail) ως προσαρτημένα αρχεία (attachments) ως Word doc.και σε μορ-
φή PDF στη Γραμματεία του Συνεδρίου (Secretariat@iagp.gr).
3. Πληρέστερα κείμενα των ανωτέρω Ανακοινώσεων μέχρι 15 σελίδων (5000
λέξεων) είναι δυνατόν να δημοσιευθούν στους αυτοτελείς επιστημονικούς τόμους. Τα
κείμενα αυτά στην τελική τους προς δημοσίευση μορφή δεν πρέπει να νοούνται ως
Πρακτικά Συνεδρίου, αλλά ως αυτοδύναμες και πλήρεις από κάθε άποψη επιστημονι-
κές συμβολές και να σταλούν το αργότερο μέχρι την 30/09/2019.
Η Ανακοίνωση στην τελική της μορφή, με αποκλειστική ευθύνη του συγγραφέα,
πρέπει, εκτός των άλλων, να είναι απολύτως ορθή από γραμματική, συντακτική και
ηλεκτρονική άποψη. Ανακοινώσεις που πάσχουν γλωσσικά, τυπογραφικά και ηλεκτρο-
νικά δεν λαμβάνονται υπ’ όψη ούτε κατά συνέπεια ακολουθούν τη διαδικασία κρίσεως.
4. Το τελικό κείμενο προς κρίση και δημοσίευση πρέπει να φέρει εμφανώς στην
πρώτη σελίδα την ένδειξη: ΤΕΛΙΚΟ ΚΕΙΜΕΝΟ, για να ακολουθήσει στη συνέχεια τη
διαδικασία κρίσεως (Blind and Peer Review Process).
5. To copyright των Ανακοινώσεων που παρουσιάστηκαν στο Συνέδριο και που
τελικά επελέγησαν να δημοσιευθούν ανήκει στη ΔΕΕΦ και στο ΔΙΚΕΦΙΠ. Τα εν λόγω
κείμενα δεν μπορούν να αναδημοσιευθούν αλλαχού, χωρίς έγγραφη άδεια.
6. Όπως ανεφέρθη, υπάρχει η δυνατότητα Ανακοινώσεων σε ειδικά «πανώ»
(Poster sessions). Οι σχετικές προτάσεις πρέπει να αποτελούνται από πέντε το πολύ
θέσεις και να έχουν δακτυλογραφηθεί σε μια έως πέντε σελίδες. Προθεσμία για την
αποστολή των Προτάσεων για ανάρτηση σε «πανώ» (Poster Session) είναι η 30η Ιου-
νίου 2019. Προτάσεις που θα σταλούν μετά από αυτή την ημερομηνία μπορεί να γίνουν
δεκτές, εάν υπάρχει ακόμη διαθέσιμος χώρος.
7. Η Διεθνής Επιτροπή Προγράμματος διατηρεί το δικαίωμα να δεχθεί ή να μη δεχθεί
Ανακοινώσεις, σύμφωνα με ποιοτικά κριτήρια. Μόνο φιλοσοφικού χαρακτήρα Ανακοινώ-
σεις θα ληφθούν υπόψη, προκειμένου να περιληφθούν στο Πρόγραμμα του Συνεδρίου.

Κάθε ενδιαφερόμενος για το παρόν Συνέδριο μπορεί να παίρνει πληροφορίες από την
ιστοσελίδα της ΔΕΕΦ στο Διαδίκτυο: http://www.hri.org/iagp και http://www. iagp.g

Κάθε αλληλογραφία σχετική με το Συνέδριο πρέπει να περιέρχεται στη διεύθυνση:
Καθηγητή κύριο
Κωνσταντίνο Bουδούρη
31° Διεθνές Συνέδριο Φιλοσοφίας
Σιμωνίδου 5
174 56 AΛIMOΣ
E-mail: Secretariat@iagp.gr

Με την πεποίθηση ότι θα έχουμε ένα καλό και αξέχαστο Συνέδριο, Σας περιμένουμε να συναντηθούμε στη μαγευτική Βουλιαγμένη.
Mε φιλικούς χαιρετισμούς
O Πρόεδρος της Oργανωτικής Eπιτροπής
Kωνσταντίνος Ιωάννου Bουδούρης
Kαθηγητής της Φιλοσοφίας
του Πανεπιστημίου Aθηνών

Πρώτη Εγκύκλιος: Νοέμβριος του 2018
Δελτία συμμετοχής κτλ: **Νο.1, Νο.1Α, No.2, No.3, No 4, No.5, No.6., No.7.**